أعتقد أن التضامن لعب دور كبير في حياتي
وبرضوا له علاقة بالجسم والراحة والأنوثة
على مستوى المشاكلي مع جسمي مثلا
تلقائيا خلقت مشاكل تانية ليها علاقة بالثقة في الناس والثقة في النفس
كلمة دي، التضامن اللي كانت
بالنسبة لي كانوا الأصدقاء اللي بيطمنوكي
أو مش بالضروري يطمنوكي بس واقفين معاكي
عارفين قد أيه ممكن تكوني مش واتقة في نفسك
أو عارفين أنه مشاكلك في الثقة بدأت تتراكم
حتى لو مش شايفينها منطقية
وبشكل شخصي، كانوا فعلا شايفين أنها مش منطقية في حالات كتيرة
والتضامن بالنسبة لي مش معناه أنه ما حدش يقولك أنك ساعات بتبقى عدوة نفسك
لما ما يبقاش عندك ثقة في نفسك للدرجة دي أو تكوني دفاعية أو يكون عندك مشاكل ثقة كبيرة
ومش أنهم هيرفضوكي بسبب المشاكل دي
بس لما يقولولك عالحاجات دي بتخلق ثقة بينك وبين الشخص التاني
بيبقى فيه تمكين في علاقتك بناس لما بيبقى بينكم تضامن
فيقولوا لك أنهم شايفين أنك مازوخية مثلا
أو شايفين أنك بتصعبي الأمور على نفسك
أو أننك بتصعبي الأمور عليهم بس هيفضلوا جنبك برضوا
عشان حتى لو غلست عليهم النهار ده هما هيغلسوا عليا بكرة مثلا
أو لو أنتي عندك مشاكل معينة فأنا برضوا فيا مشاكل
بس أقدر أقول أن أحسن حاجة في حياتي أو أحلى لحظات في حياتي
لما كنت في الأول ببقى دفاعية ومش بقبل النوع ده من التضامن
لحد ما استسلمت
كنت دايما فاكرة أنه الواحد بيستسلم لحاجات مش عايزها
أو حاجات بتخلصها في آخر اليوم وبتكون فاقد الأمل
كنت فاكرة أنه الاستسلام وفقد الأمل بييجوا مع بعض
لحد ما بقى فيه حاجة تانية استسلم لها
حاجة أحسن، وأنك بتواجهي مخاوفك
بتواجهى مخاوفك اللي بتقولك تبعدي عن الناس
و ما تستسلميش لمجهوداتهم عشان يقفوا جنبك
أو لما يقولوا لك أنك مش لوحدك
أو أنك ممكن تبقي مجنونة أو حزينة أوأي حاجة
لما تبطلي ترفضي الطاقة اللي جايالك من الناس اللي تهمك
كانت أحسن حاجة عملتها
وتحمل طبقات مختلفة
أقصد أنها موجودة في تجارب مختلفة
بتبقى موجودة لما تبقي حزينة
بسبب تجربة مؤلمة أو جارحة عاطفيا
أو بسبب حاجة جادة ما أقصدش جادة أقصد بسبب العمل
أو بس عندك أعراض ما قبل الدورة
أو مجرد مش مرتاحة مع نفسك
الموضوع ممكن يبقى معقد أو مخيف
لأنه فيه شبكة أمان
وبعد شوية تجارب في الحياه
بتوصلي لمرحلة بتعيدي تشكيل مشاكلك في الثقة بمفهوم شبكة الأمان
عشان بتحسي أنه مش حقيقي
حاجة بتقوليها لنفسك
بس في لحظة بتعرفي أن دي مرحلة في حياتك بتثقي في ناس معينة ودلوقتي خلاص
وهتمثلي أنه في مرحلة تانية في الحياه فيها ناس تانية هتثقي فيها مؤقتا
وهتعيشي تجاربك معاهم
وهيحصل مشاكل وهتعدي في مرحلة جديدة في الحياه
والحلقة اللي بنتحرك فيها بين تضامنات مختلفة
بتحسسك أنك مش هتعرفي تبقي مستقرة
وفضلت فترة طويلة عشان أتقبل أنه
حتى لو الوقت أتغير حتى لو الناس قربت أو بعدت
الأصدقاء... مش بيتغيروا بس الأصدقاء بيقربوا أكتر أو يبعدوا
ومجموعات الأصدقاء بيتغيرو عشان اهتمامتك المخلفة في مراحل الحياه
حاجة مالهاش علاقة بالاستقرار
أنه ليكي ناسك وفي مرحلة ما حتى لو مش دايما موجودين
بس أنتوا خلقتوا وشاركتوا حاجة
عمرها ما هتتغير وارتباط عاطفي هيدعمك حتى لو الشخص ده مش موجود في اللحظة دي
ده بيخليكي تفتكري أكتر التجارب مؤلمة بشكل ساخر وتهكمي
وبصراحة ده ممكن يكون مسئ جدا لبعض الناس
أنك تقدري تتكلمي عن تجارب مؤلمة وأنتي بتضحكي
وأنه اللحظة المؤلمة تبقى مضحكة ممكن يكون شئ مهين
لأن بعض الأشخاص ممكن تحس أنك مش بتديها اهميتها
بس أنتي في الحقيقة مستقرة وعارفة أنك تقدري تضحكي عليها وعارفة اهميتها
هل دي محاولة للبقاء؟
أه أكيد
محولة للبقاء وكمان معرفة طريقتك في البقاء
معرفة ترحي لمين وأمتى
وتعملي أيه وأمتى ومعرفة أنه... فين الناس اللي هتقف جنبك
أو تقدري تعملي أيه معاهم
تقدروا تعملوا كيكة
أو تعيطي معاهم أو تقدري تطلبي منهم يحضنوكي
أو... فيه حاجات كتير تقدري تعمليها
أول ما توصلي لمرحلة أنتي عارفة فيها أنه ما فيش مشكلة
أنه تعملي كده في اللحظة دي
وبشكل شخصي وتخليلي الخاص
أنه... لما تبقي في مجتمع بتعرفي نفسك فيه كنسوية
كشخص كويري، كناشطة أي حاجة بتخليكي منبوذة
بالنسبة لمجتمع أكبر, في النهاية بتحاولي تخلقي مجتمع بديل
وفي تحليلي أنه اللي بنحاول نعمله لما تحاول نبني أو نخلق مجتمع بديل
أن أحنا بنعيد خلق نفس المجتمع اللي جينا منه
بنفس توازن القوى بس بنغيرها شوية
وبنواجه نفس المشاكل تحت مسميات مختلفة وبنلعب أدوار مختلفة
عشان ما بذلناش مجهود عشان نبتدي من أول وجديد
أخدنا نموذج وكنا فاكرين أنه نقدر نغيره
وفشلنا تاني
وأنا أعتقد أنه عمرنا ما... أو أنا ما شفتش في مصر عالأقل
مجتمعات بديلة أو مجموعات بديلة
بيحاولوا... بيحولوا يبقوا أحسن
برة المجتمع الأوسع المحافظ
من خلال خلق حاجة جديدة تماما هي دايما نفس التوازنات
هي نفس... "أنا بهتم بيكي زي ما الأم بتهتم بأولادها" عشان كده بحبك جدا وهاخد بالي منك
مش محتاجة تبقي أم حد الموضوع مالوش علاقة أنك تبقي أم أحسن
الموضوع له علاقة ببذل مجهود واكتشاف أيه اللي ممكن يكون مختلف في العلاقات
أيه اللي ممكن يكون أحسن أيه اللي ممكن يكون أطيب
في العلاقات، عشان نقدر نقول أنا حاولت بجد أخلق مجتمع بديل
التضامن مهم عشان دي طريقة لمحاولة لفعل شئ حقيقي
متزن، أطيب، أحسن
مستدام ومش من خلال خلق نفس التوازنات من جديد
من... أنا ما شفتش مجتمع بديل في مصر اللي أول حاجة بنشوفها فيه
هو "أحنا بنتقبلك زي ما أنت"، ما شفتش ده
أنا شفت ناس بتحاول أكتر من التانيين
عشان يتقبلوا بعض زي ما هم
وشفت ناس بتمثل أنها بتتقبل بعض
وشفت ناس أطيب ده اللي أعرفه عن التضامن
أنك ممكن تكوني طيبة مع الآخرين